CELEX: 22004D0177
Language: bg
Date: 2004-12-03 00:00:00
Title: Решение на Съвместния комитет на ЕИП № 177/2004 от 3 декември 2004 година за изменение на протокол 3 към Споразумението за ЕИП относно продуктите, посочени в член 8, параграф 3, буква б) от споразумението и протокол 4 към Споразумението за ЕИП относно правилата за произход

Важна правна забележка

|

22004D0177

Официален вестник n° L 133 , 26/05/2005 стр. 0033 - 0034

		Решение на Съвместния комитет на ЕИП№ 177/2004от 3 декември 2004 годиназа изменение на протокол 3 към Споразумението за ЕИП относно продуктите, посочени в член 8, параграф 3, буква б) от споразумението и протокол 4 към Споразумението за ЕИП относно правилата за произходСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу "споразумението", и по-специално член 98 от него,като има предвид, че:(1) Протокол 3 към споразумението беще изменен с Решение № 138/2004 на Съвместния комитет на ЕИП от 29 октомври 2004 г. [1].(2) Протокол 4 към споразумението беще изменен с Решение № 38/2003 на Съвместния комитет на ЕИП от 14 март 2003 г. [2].(3) Решение № 140/2001 на Съвместния комитет на ЕИП от 23 ноември 2001 г. [3] предвижда удължаване на преходния период за Лихтенщайн относно протокол 3 към споразумението до 1 януари 2005 г.(4) Решение № 38/2003 на Съвместния комитет на ЕИП от 14 март 2003 г. предвижда удължаване на преходния период за Лихтенщайн относно някои разпоредби на протокол 4 към споразумението до 1 януари 2005 г.(5) Съгласно Митническото споразумение от 29 март 1923 г. Княжество Лихтенщайн и Конфедерация Швейцария образуват митнически съюз.(6) Споразумението между Европейската икономическа общност и Конфедерация Швейцария от 22 юли 1972 г. [4] се прилага и за Лихтенщайн посредством Допълнителното споразумение относно валидността на Споразумението между Европейската икономическа общност и Конфедерация Швейцария от 22 юли 1972 г. [5] по отношение на Княжество Лихтенщайн.(7) На 26 октомври 2004 г. беще подписано Споразумение между Европейската общност и Конфедерация Швейцария за изменение на Споразумението между Европейската икономическа общност и Конфедерация Швейцария от 22 юли 1972 г. относно разпоредбите, приложими към преработените селскостопански продукти (споразумение за изменение), и по-специално протокол 2 от Споразумението между Европейската общност и Конфедерация Швейцария от 22 юли 1972 г.(8) Член 4, параграф 2 от споразумението за изменение предвижда Споразумението между Европейската общност и Конфедерация Швейцария да се прилага също и на територията на Княжество Лихтенщайн, докато е в сила митническото споразумение с Швейцария.(9) Приложение 2 от споразумението за изменение заменя протокол 2 към Споразумението между Европейската икономическа общност и Конфедерация Швейцария от 22 юли 1972 г. с нов протокол 2.(10) Член 1, параграф 3 от новия протокол 2 към Споразумението между Европейската икономическа общност и Конфедерация Швейцария от 22 юли 1972 г. предвижда разпоредбите на новия протокол да се прилагат по същия начин спрямо Лихтенщайн, докато Лихтенщайн е освободен от прилагането на протокол 3 към споразумението.(11) В тази връзка е подходящо преходният период, през който Лихтенщайн не прилага протокол 3 от споразумението, да бъде заменен с постоянна договореност и Лихтенщайн да бъде изключен от разпоредбите на протокол 3.(12) Същата схема следва да се приложи по отношение на дерогацията по отношение на Лихтенщайн, предвидена в член 2, параграф 2 от протокол 4 към споразумението,РЕШИ:Член 1В член 1, параграф 2 от протокол 3 към споразумението и член 2, параграф 2 от протокол 4 към споразумението думите "до 1 януари 2005 г." се заличават.Член 2Настоящото решение влиза в сила на 4 декември 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [******].То се прилага от 1 януари 2005 г.Член 3Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 3 декември 2004 година.За Съвместния комитет на ЕИППредседателKjartan Jóhannsson[1] ОВ L 342, 18.11.2004 г., стр. 30.[2] ОВ L 137, 5.6.2003 г., стр. 46.[3] ОВ L 22, 24.1.2002 г., стр. 34.[4] ОВ L 300, 31.12.1972 г., стр. 189.[5] ОВ L 300, 31.12.1972 г., стр. 281.[******] Не са посочени конституционни изисквания.--------------------------------------------------